### Beslutning

Edith Thorsen, Nina Winther og Karl Thygesen kunne tiltræde indstillingen i overensstemmelse med Magistratens anbefaling.

Carl Lauritsen, Mads Schultz og Jim Schmidt tog forbehold. De ønskede at afvente forvaltningens svar på et spørgsmål vedrørende havnebadets økonomi.

Werner Mortensen tog forbehold med henblik på en nærmere drøftelse i byrådsgruppen.

Anlægsbevilling til sikring af badevandskvalitet i det kommende havnebad og sikring af bølgedæmpning, så gaven fra [adresse] til etablering af et havnebad på [adresse] kan realiseres medio 2018.

### Resumé

Nærværende indstilling omfatter nødvendige anlægsarbejder til realisering af det planlagte havnebad på [adresse]

 Nye analyser i efteråret 2016 viser, at vandkvaliteten i [adresse] ved Bassin 7 i perioder er uegnet som badevand. For at sikre en fornuftig udnyttelse af det nye havnebad er der behov for tiltag til forbedring af badevandskvaliteten i havnebadet.

 Der er udviklet en løsning for havnebadet, der på kort sigt kan sikre acceptabel badevandskvalitet, og som samtidig beskytter havnebadet imod de til tider væsentlige bølgeforhold, der kan optræde i [adresse]

 Når [adresse] i 2020 har forladt Bassin 7 og [adresse] og overdraget området til kommunen, ønskes hele Bassin 7 udviklet til et område for bynære, rekreative vandbaserede aktiviteter.

 På længere sigt arbejdes der på en løsning, hvor der bliver skabt acceptabel vandkvalitet og rolige bølgeforhold i hele Bassin 7, og som muliggør, at spunsvæggen kan fjernes.

### Indstilling

At 1) der meddeles udgiftsanlægsbevilling på i alt 18,6 mio. kr. (løbende priser) til opfyldning til kote 6 meter under havnebadet, etablering af en spunskonstruktion omkring havnebadet samt biologisk vandrensning af badevandet.

### Sagens forløb

14-09-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-09-2017 Magistraten
Fremsendes til [adresse] med bemærkning, at Magistraten i mødet den 18. september 2017 anbefaler, at byrådet tiltræder Magistratsafdelingen for Teknik og Miljøs indstilling af 8. september 2017.

 Silje Søndergaard tog forbehold med henvisning til manglende afklaring om finansiering af den efterfølgende drift.
 27-09-2017 [adresse]
Fremsendes til Teknisk Udvalg til behandling i henhold til beslutning i byrådets møde den 27. september 2017.
 09-10-2017 Teknisk Udvalg
Edith Thorsen, Nina Winther og Karl Thygesen kunne tiltræde indstillingen i overensstemmelse med Magistratens anbefaling.

Carl Lauritsen, Mads Schultz og Jim Schmidt tog forbehold. De ønskede at afvente forvaltningens svar på et spørgsmål vedrørende havnebadets økonomi.

Werner Mortensen tog forbehold med henblik på en nærmere drøftelse i byrådsgruppen.
 11-10-2017 [adresse]
Beslutning ikke frigivet